
Nafisa ce ke takai da kawo tsakanin kitchen da ɗaki tana ƙoƙarin ganin ta kammala abin karin safiya, burinta ta sallami ƴaƴanta su wuce makaranta ba tare da sunyi latti ba, haka ma mijinta ya wuce gurin sana'arsa akan lokaci, bakwai daidai ta kammala haɗa komai na break fast ɗin, shayi ne da bread da ƙwai, zubawa yaranta tayi wanda suka shirya cikin uniform ɗinsu na makaranta sannan ta zubawa mijinta nashi itama ta zuba nata, bazuwa sukayi saman kafet ɗin ɗakin nata kowa yana bawa cikinsa haƙƙinsa, shiru kakejin ɗakin banda motsin numfashinsu baka jin komai.

Suna kammalawa Auwal ya miƙe tare da kallonsu Hafiz yace "ku taso mu tafi karkuyi latti ko. "

Miƙewa yaran sukayi tare da ɗaukar jakar makarantarsu suka kalli Nafisa suka ce "sai mun dawo Mama. "

Miƙewa tsaye itama tayi tana murmushi tace "a dawo lafiya yarana, ayi karatu sosai banda wasa dan Allah kunji. "

"To Mama" suka haɗa baki gurin faɗi.

Fuska fal murmushi Auwal ya kalleta yace "to Maman Hafiz sai na dawo. "

Cike da kulawa Nafisa tace "a dawo lafiya Baban Hafiz, Allah ya tsare ya kiyaye ya kuma bada abinda aka fita nema. "

"Ameen, ameen. "

Auwal ya amsa dashi.

Har ƙofar gida Nafisa tayi musu rakiya tana ƙara yi musu addu'ar dawowa lafiya, Hafiza ce ta fara hawa mashin ɗin sannan Hafiz yabi bayanta Auwal ya tayar da babur ɗin suka kama hanya, saida Nafisa taga ƙulewar babur ɗin a lungun layin nasu sannan ta kamo hannun Saliha ƙaramar ƴarta suka koma cikin gida tare da tura ƙofar gidanta ta rufe.

Kwanukan da suka karya tatattara ta fara wankewa sannan ta ɗauki tsintsiya ta fara share ɗan karamin tsakar gidan nata, yayin da Saliha take zaune gefe ɗaya tana wasa da kayan wasanta, tana kammalawa ta koma ɗaki ta ƙara gyara ɗakinta tsab, saida ta tabbatar ta kammala komai na gyaran gidanta sannan ta shiga ta ƙara watsa ruwa tayi wanka ta fito ta sauya kaya, sanye da hijjabi ta fito riƙe da makullin gidanta a hannunta, kallon Saliha da take wasa tayi tace "Saliha taso muje gidan maman Zainab tunda na kammala da komai. "

Miƙewa yarinyar tayi cike da murna zata je ta samu abokanan wasa ta riƙa uwar nufar hanyar ƙofar gidan, bayanta Nafisa tabi, saida ta sakawa ƙofar gidan nata key sannan ta kama hannun Saliha suka nufi gidan Maman Zainab dake nan kusa da nasu gidan.

_Kuna so na ci gaba ?_

_Comment ɗinku shine zai tabbatar min da hakan_

_Sai dai banyi alƙwarin kullum zan rinƙa typing ba_

Muje zuwa 

_Nakun nan ne dai kullum da ko yaushe ƴar mutan zazzau_

More comment more typing

Haka rayuwa ta ci gaba da tafiya a wannan unguwa, zuwa yanzu gidan Nafisa ya zama dandalin hira, Aisha da Rumaisa nan suke tarewa suyi hirarsu, in aka kwasa kuma dukkansu zasu ƙara fitowa ayi gidan wata daga cikinsu, haka dai suke wannan tinɓelen tsakanin gidaje uku ba tare da mazajensu sun sani ba, ana cikin haka ne kuma Auwal ya samu kira gurin Kawunsa, beyi ƙasa a gwiwa ba yaje dan amsa kiran kawun nasa.

Auwal ne zaune gaban Kawunsa yana sauraron abinda zai ce dashi, gyaran murya Kawu yayi ya kalli Auwal yace "Auwal nasan baka san dalilin kiran da nayi maka ba ko.?"

Auwal wanda ke zaune tankwashe da ƙafafunsa yace "eh Kawu. "

Ƙara gyara zama Kawu yayi yace "ba komai bane yasa na kiraka dama sai magana akan ƴar uwarka Fateema. "

Kallon kawun nasa Auwal yayi yace "Kawu wani abu ne ya samu Fateeman. ?"

Murmushi Kawu yayi yace "babu abinda ya sameta sai aurenta da nake son badawa. "

Da sauri Auwal yace "aure! Dawa kuma.?"

Ƴar ƙaramar dariya Kawu yayi saboda yayin yanda yaji Auwal yayi tambayar yace "da kai mana in kana so."

Ƙasa Auwal yayi da kansa da sauri yana murmushi cikin jin nauyin Kawun nasa, haƙiƙa ya daɗe yana son Fateema, saidai ya kasa furtawa ne saboda yana ga kamar ba zata amince ba, amma tun bayan haihuwar ɗansa Hafiz ya tsinci kansa cikin soyayyar ƙanwar tasa, cikin jin nauyi yace "amma Kawu ita ɗin ta amince ne.?"

Murmushi Kawu yayi yace "nasan Fateema ba zata ƙi amincewa ba shi yasa ma na fara tararka da zancen, ni bawai ina son haɗaka da Fateema dan wata manufa bane, a'a kawai dai ina son ƙara ƙarfafuwan zumuncinmu ne, Auwal kai yaro ne nagari, na tabbatar zaka riƙe min Fateema da amana ko bayan babu raina, shi yasa nayi mata sha'awar aurenka, naso haɗaka aure da Fateema tun kafin kayi auren fari, saidai na duba ne naga shekarun Fateema yayi ƙaranci a lokacin, shi yasa ma nayi shiru da maganar, amma yanzu da lokaci yayi shine naga ya dace na sanar maka, kuma ina fatan baza watsa min ƙasa a ido ba, Auwal daga kai har Fateema ni ba zan muku dole ba, duk wanda yace baya so cikinku to wallahi maganar an barta kenan. "

Ƙan Auwal a ƙasa yace "Kawu ni na amince da wannan haɗi da zakayi mana, dama ni na daɗe ina son Fateema, saidai furtawa ne kawai banyi ba, amma ina son a tuntuɓi Fateema da zancen, matuƙar bata amince ba ni na haƙura. "

Cike da jij daɗi Kawu yace "nasan itama zata amince ne, naji daɗi matuƙa Auwal da amincewarka, Allah yayi muku albarka ya yara zuri'a. "

Auwal yace "ameen ameen kawu. "

Kawu ne yace "bari na kira Fateeman yanzu ba sai anjuma ba muji na bakinta. "

"To" Auwal yace yayin da Kawu ya miƙe ya leƙa cikin gidan yayi kiran Fateema, ba'a daɗe ba sai gata tazo ɗakin Baban nata cikin shiga na mutunci, zama tayi a gaban Baban nata cikin girmamawa tace "gani Baba. "

Kallon Auwal tayi kuma tace "mun wuni lafiya yah Auwal.?"

Auwal yace "lafiya ƙalau Fateema, ya makaranta.?"

"Makaranta Alhamdulillahi. "

Kawu ne yayi gyaran murya yace "yauwa Fateema dama ba komai ne yasa na kiraki ba sai maganar haɗa aurenku da mukayi ke da Auwal, shi dai ta ɓangarensa ya amince yanzu ta bakinki muke son ji. "

Ɗagowa tayi ta kalli Baban nata sannan ta saci kallon Auwal wanda shima ita yake kallo sannan tayi ƙasa da kanta cikin jin kunya tace "Baba ai duk abinda kuka yanke akaina bani da ja a kai. "

Murmushi Kawu yayi yace "nasan haka Fateema, amma kuma a wannan karan muna son amincewarki, matuƙar baki amince ba babu dole a al'amarin. "

Still kanta na ƙasa tace "na amince Baba, ina fatan hakan ya zamo alkahiri a garemu baki ɗaya. "

Farin ciki ne ya lulluɓe Baba da Auwal, nan Baba yayi ta saka mata albarka sannan yace ta tashi taje, bayan fitarta ne ya dawo da kallonsa kan Auwal yace "to Auwal sai kaje ka fara shirye shirye dan ba lokaci za'a ɗauka ba insha Allahu, ni zan kira wayar Abdullahi (baban Auwal) nasar dashi duk halin da ake ciki. "

Godiya Auwal yayi sannan yayiwa Kawu sallama ya fito shi ma, saida ya shiga yayiwa Maman su Fateema sallama sannan ya bar gidan ya koma gurin sana'arsa zuciyarsa cike da farin ciki.

_Tofa!, ƙaƙa ƙaka ƙaƙa, ya Nafisa zatayi in taji batun auren Auwal, sannan ya zata ƙare da ƙawayenta, suna da wani manufa ne a kanta ko kuma babu, me suka ja mata ne ma wai ???, duk wannan amsoshin na ƙunshe duk a cikin wannan labari, kudai ku biyoni muje_

Takun nan ce dai ƴar mutan zazzau💋😘😍

Da sallama a bakin Nafisa da shiga gidansu Maman Zainab, Maman Zainab dake zaune saman tabarma a bakin ƙofarta dana ɗinkin hannu ne ta amsa mata fuska fal murmushi tare da ɗaurawa da faɗin "sannu da shigowa Maman Hafiz."

Nafisa tace "yauwa sannu Maman Zainab. "

Tayi maganar tana zama kusa da Maman Zainab ɗin, tare da cewa "ina kwana. ?"

Maman Zainab tace "lafiya ƙalau, ya kwanan yaran.?"

Nafisa tace "duk lafiya wallahi, ya kwanan naku yaran.?"

"Lafiya ƙalau"

Cewar Maman Zainab.

Kishiyar Maman Zainab ce ta fito daga ɗakinta tana faɗin "ina kwana Maman su Hafiza.?"

Nafisa tace "lafiya ƙalau Maman Aisha, ya yaran.?"

Zama tayi nan bakin nata ƙofar tana cewa "lafiya ƙalau ya naki yaran.?"

"Lafiya ƙalau"

Nafisa tace.

Ɗan shiru ne ya biyo bayan gaisuwar nasu daga bisani kuma hira da ɓarke tsakaninsu, yayin da Saliha da shiga cikin yara take ta wasanta.

***************

Nafisa basu daɗe da tarewa a unguwar maɗaci ba, sun ƙauro ne daga can unguwarsu *ƙofar jatau*, Auwal mijinta asalin ɗan Zamfara ne, cirani ya kawosa Zaria, kasancewar yayan Mamansa yana Zaria da zama sai ya zauna a gidansa ya fara sana'arsa, sana'ar kayan provition yakeyi, cikin ikon Allah Allah yasa masa nasibi cikin sana'ar nasa, sun haɗu da Nafisa ne anan ƙofar jatau kasancewarta ƴar nan unguwar, nan soyayya ya shiga tsakaninsu, ba'a ɗauki lokaci ba kawunsa ya shige masa gaba akayi aurensu saboda yarda da tarbiyar Nafisa da yayi, Auwal ya kamawa Nafisa haya ne anan ƙofar jatau, gidan su uku ne a ciki saidai kowa da kitchen ɗinsa da toilet ɗinsa, haka suke rayuwar aurensu cikin so da ƙaunar juna, suna matuƙar girmama juna da ganin mutuncin juna, shekararsu ɗaya da aure Allah ya azurtasu da samun Hafiz, Hafiz na da shekara biyu ta ƙara haihuwar Hafiza, Hafiza nada shekaru biyu Auwal ya siya fili a maɗaci, sosai Nafisa tayi murna da siyan filin mijin nata, nan ya fara ɗaura gininsa a hankali, saida Hafiza da shekara uku da watanni sannan Nafisa ta haifi Saliha, lokacin kuma tuni Hafiz da Hafiza sun fara zuwa makaranta, Saliha nada shekara biyu Auwal ya kammala ginin gidansa, nan suka ƙauro zuwa maɗaci cikin rakiyar ƴan uwa da abokanan arziƙi, bayan kowa ya watse sai Nafisa taji ƙaɗaici ya dameta, unguwar babu wasu gidaje kasancewarsa sabuwar unguwa, shiru zaka ji unguwar kamar babu mutane cikinsa, gidan su Maman Zainab ne gida mafi kusa dasu kuma wanda yake da mutane, bayan nan duk sauran gidajen ba'a tare ba, wasu ma ba'a ƙarasa gininsu ba, hakan ne yasa Nafisa shiga gidan su Maman Zainab dan gabatar da kanta matsayin sabuwar maƙociyarsu, to tun daga wannan rana sabo ya shiga tsakaninsu har takai da sun ƙulla ƙawance da Maman Zainab duk da cewa Maman Zainab da girme Nafisa nesa ba kusa ba, aminci ne sosai tsakaninsu wanda har Nafisa tana iya faɗawa Maman Zainab matsalarta ita kuma ta bata shawara, to kasancewar unguwar sabuwar unguwa yasa matasa zaune gari banza lafewa a ginin daba a kammala ba suna shaye shayensu, in sun samu abin ɗauka irin na kayan aiki da aka ajiye kuma su ɗauka su saida abinsu.

Watarana Nafisa na zaune a ɗakinta bayan su Hafiz sun wuce makaranta taji motsi kamar na mutum a gidan, cike da tsoro tace "waye ne?" ba'a amsa mata ba kuma bata daina jin motsin ba hakan yasa ta ƙara tsorata, miƙewa tayi a hankali ta leƙo, daidai nan taga mutum ya fice a guje, tsoro ne ya kamata ba tayi wata wata ba ta yayi hijjabinta ta kamo hannun Saliha tare da kullo gidanta ta shiga gidan su Maman Zainab, to tun daga wannan rana ya zamana bata iya zaman gidanta, dan gani takeyi kamar wani zai sake shigo mata, kullum da zaran ta sallami mijinta da yaranta kasantuwar Auwal bai canza musu makaranta ba tunda yaga yana da babur to in zai wuce shago tare dasu yake tafiya ya ajiyesu a makaranta in antashi kuma ya saka wani me mashin yaje ya ɗaukosu a dawo dasu gida, zata ƙarisa gyare gyarenta ta kullo ko'ina ta shiga gidan su Maman Zainab, sai in an kawo mata cefanan abincin rana tukunna take komawa gidanta tayi girki, da zaran ta gama kuma zata ƙara komowa gidan su Maman Zainab ne har sai dare in Auwal ya dawo zaiyi sallama su fito su koma gida, kosu Hafiza in sun dawo makaranta acan suke samunta wasu lokutan, in kuma sun dawo da wuri suna iya samunta tana kan girkin rana, da yake girkin in tayi da rana shine har dare, in ta gama sai su ɗungumo tare zuwa gidan su Mamann Zainab, Nafisa tana jin daɗin zamanta dasu Maman Zainab sosai kasancewarsu mutane masu kirki, a haka zaman nasu yake gudana a cikin unguwar, yayin da ake ta ƙara samun ƙaruwar jama'a da suke tarewa a gidajensu, zaman Auwal da Nafisa zamane na mutunta juna da kuma fahimta, sosai suke bawa yaransu tarbiya, suna kula dasu sosai, Auwal mutum ne me matuƙar sauƙin kai, duk abinda Nafisa takeso yana ƙoƙarin yi mata matuƙar befi ƙarfinsa ba.

Tarewar Aisha a unguwar ne kuma ya fara raunata ƙawancen Maman Zainab da Nafisa, domin sosai Nafisa ta karkata hankalinta gurin Aisha, ko yinin da takeyi gidan su Maman Zainab yanzu gidan Aisha yafi yawa, saidai bata taɓa barin takai dare a gidan Aisha, da zaran anyi magriba zata komo gidan Maman Zainab, a nan Auwal yake samunta su koma nasu gidan, Maman Zainab tana yawan yiwa Nafisa nasiha akan yawan shigewa mutane da takeyi, dan bayan Aisha akwai wata Rumaisa dake kusa da gidan Aishan da basu daɗe da tarewa ba suma, to duk Nafisa na hurɗa dasu, Maman Zainab kance da ita "Nafisa shi ɗan adam da kike gani ba abin yarda bane, a ko yaushe gara ka tsaya a inda Allah ya ajiyeka sai kaga ka zauna lafiya, ba zan ɓoye miki ba ko nan gidan da kike yini mana ba so nakeyi ba saboda ina gudun matsala, to amma saboda naga da sanin mijinki da yardansa shi yasa ma na barki kike zama, bawai ina son hanaki hurɗa da maƙotanki bane, a'a, ina dai so ne ki gane dawa zakiyi hurɗa sannan dawa ya kamata ki ƙulla ƙawance, kuma ba kowa ne ya kamata ki riƙa faɗawa sirrin gidanki ba. "

A duk lokacin da Maman Zainab tace wa Nafisa haka ta kanyi dariya tace "Maman Zainab kenan, babu abinda zai faru sai alkhairi, Aisha da Rumaisa mutane ne na gari shi yasa ma har kika ga ina ƙawance dasu, na yarda dasu bazasu cuceni ba. "

Maman Zainab kanyi murmushi tace "to Allah ya taimaka, ya kuma sa muji alkhairi. "

_Wash, wlh na gaji, kuyi haƙuri da wannan haka, jiya nayi muku typing ya goge😭 shi yasa kuka ji shiru, kamar yanda na faɗa ne banyi alkawarin muku typing kullum ba, saidai zan riƙa ƙoƙari in na samu time ko kuma nace in naji zan iya na riƙa muku shi kan lokaci, duk da cewa labarin ba wani me tsayi bane, kawai naga kamar akwai saƙon da zan isar ne ga mata ƴan uwana shi yasa ma na rubutashi, kudai ku ci gaba da bina dajin wani irin saƙone, fatan alkhairi gareku masoya_

Muje zuwa😘

*Heenat ce💋*

Sai misalin ƙarfe tara da rabi Auwal ya dawo, sai da ya biya gidan su Maman Zainab kamar yanda ya saba ya ɗauko Nafisa da yaransa sannan suka ƙarasa gida, suna shiga gida Nafisa ta kwantar da Saliha wacce tayi bacci, suma dai su Hafiz makwancinsu suka bi suka lafe saboda baccin ne a idanunsu har ma sun fara Abban nasu ya dawo, saida Nafisa ta tofe ko wannansu da addu'a sannan taje ta kawo wa Auwal abincinsa, tana gama ajiye masa komai ta miƙe ta faɗa toilet dan yo wanka.

Fitowarta yayi daidai da kammala cin abincin Auwal, kallonsa tayi tace "ruwan wankanka yana toilet." to kawai yace ya miƙe ya nufi toilet ɗin, kwanukan da yaci abincin ta kwashe ta ajiyesu a inda ya dace sannan ta fara shirin bacci, shiryawa tayi cikin wata goduwar rigar bacci ta feshe jikinta da turare sannan ta haye gado.

Tananan kwance Auwal ya fito shima yayi shirin baccin, bakij gadon ya dawo ya zauna tare da kiran sunanta, amsawa tayi cikin wata kasalalliyar murya ne nuna alamun tana jin bacci, ɗaurawa yayi da cewa "miƙe ki zauna zamuyi magana. "

Ba tare da musu ba ta miƙe ta zauna tana kallonsa, ƙara gyara zamansa yayi ya fuskanceta sosai yace "Nafisa ina so kiyiwa maganar da zan faɗa miki kyakkyawar fahimta, sannan ina so ki sani komai muƙaddari ne daga Allah, Nafisa ɗazun ina shago na zanu kira daga gurin Kawu, bayan naje yake sanar dani ya bani auren Fateema, ni kuma na amince badan komai ba sai dan halaccin da yayi min a rayuwa, kuma ko ba komai matsayin uba yake a gareni, a taƙaice dai nan da ɗan lokaci ƙalilan za'a ɗaura aurena da Fateema, na faɗa miki tun yanzu ne saboda kar sai abu yazo daf kice banyi miki adalci ba, ina fatan zaki bani haɗin kai dan yiwa Kawu biyayya.?"

Cikin wani irin yanayi Nafisa ke kallonsa, daƙyar ta buɗi baki tace "wai tukunna ma wata Fateeman kake magana.?"

Auwal yace "Fateema dai da kika sani ƴar Kawu Kabiru. "

Wani irin murmushin takaici tayi tace "hmmm, dama ai nasan za'ayi haka, ba tun yau ba na gama gane take taken Kawu da ita kanta Fateeman, ganin da sukayi yanzu ka ƙara samun rufin asiri ne fiye da nada kuma kayi gidan kanka shine bari su haɗaku aure da ita ko suma zasu samu nasu, amma in ba haka ba me yasa tun farko ba a baka ita ba sai yanzu, duk wani  ƙulle ƙullen maƙircinsu na ganosu ai, kwaɗayin abinda kake dashi ne kawai zai saka su baka aurenta. "

Cikin jin zafin kalamanta Auwal yace "ke Nafisa kisan me bakinki zai rinƙa furtawa akan iyayena, domin kuwa su kawu iyaye ne a gareni, ni nasan ba dan abinda kika faɗa bane Kawu zai bani Fateema, saboda Kawu sam ba irin waɗannan mutanen bane, to wai ma me nake dashi da har zaiyi kwaɗayinsa? Kawu ya fini komai, yana da abinda ni bani dashi, har yau ko rabin abin daya tara bani dashi, dan haka bani da abinda Kawu zai bani auren Fateema danshi ki san da wannan. "

Tsaki tayi tace "aikin banza aikin wofi, ayi mu gani in tusa zata wura wuta, ai wannan ma butulci ne, duk zaman haƙurin da nayi dake tun baka da wani abin kirki shine yanzu a rasa sakayyar da za'ayi min sai na kishiya. "

Murmushi Auwal yayi irin na takaicin nan yace "kike zaman haƙuri dani ko ni nake zaman haƙuri dake ba Nafisa, saboda sam ban isa na faɗa miki kiji ba, duk abinda ranki yakeso ban isa na tanƙwaraki a kanshi ba, haka zan barki koda raina baya so, kuma ki faɗa min tun aurenmu me kika taɓa nima kika rasa, duk abinda kike son ci shi kike ci, komai kikeso shi nakeyi miki, ina ce nan nace miki kiyi haƙuri ki zauna a gidanki lokacin da kika zo min da batun wani ya shigo miki, amma lokacin me kika ce?, ke sam ba zaki zauna ba, dole na barki ki riƙa shiga gidansu Maman Zainab, babu yanda na iya dake haka dole na barki kina wuni a gidan, kuma badan komai nayi haka ba saboda farin cikinki, bayan nan kuma aka zo min da tsegumin kina yawo tsakanin gidajensu Malam Sani (mijin Aisha)  suma suna shigo miki, amma dana sameki da maganar me kika ce min, ke sharri akayi miki ƙarya ne, dana ce zanyi bincike da kaina na gano gaskiya shine kika ce eh da gaske kina shiga amma ai ƙawayenki ne su ɗin, dana nimi hanaki ba ƙin hanuwa kikayi ba, haka dole nayi haƙurin dana saba yi dake na haƙura na ƙyaleki, wai duk dan bansan damuwarki ne, amma shine yanzu kike buɗe bakinki kina faɗa min wai zaman haƙuri kikeyi dani, yanzu ki faɗa min cikinmu waye ke zaman haƙuri da wani.?"

Turo baki tayi tare da banka masa harara tace "ohon maka, nidai babu wata kishiya da zata shigo min gida na faɗa maka, dan ni kaɗai akayi ka ka ma sani. "

Murmushi yayi tare da girgiza kanshi ya haye gadon yayi kwanciyarshi ba tare da ya sake ce mata komai ba.

Ita ko Nafisa kasa bacci tayi a wannan dare, haka tayi ta juyi kishi na nuƙurƙusarta, Allah Allah takeyi gari ya waye taje ta samu shawarwari a gurin ƙawayenta.

Aiko gari na waye wa ta fara komai na aikin gidanta cikin sauri, a gaggauce ta kammala musu abin karyawa ta sallami yaranta da mijinta wanda komai tana yi masa ne ba yabo ba fallasa ba kamar yanda suka saba ba kullum, shima da yake yasan da wata a ƙasa duk yanda tayi masa a haka yake binta har suka bar gidan, aiko tana ganin sun wuce tayi maza ta yayi gyalenta ta fice sai gidansu Maman Zainab.

Da shigarta ɗakin Maman Zainab ta shiga da sallamarta, Maman Zainab dake zaune tana karyawa ne ta ɗago ta kalleta tare da faɗin "lafiya na ganki wani iri haka Nafisa.?"

Murmushin ƙarfin hali tayi tare da neman guri ta zauna tace "babu komai Maman Zainab. "

Kallonta sosai Maman Zainab tayi tare da karantarta tace "anya kuwa.?"

Gyara zama Nafisa tayi tace "Maman Zainab bana cikin nutsuwata ce tun daran jiya wallahi. "

Ajiye cup ɗin hannunta Maman Zainab tayi tace "ke ko maman Hafiz me yayi zafi shi ba wuta ba da zai hana miki nutsuwa a irin wannan lokacin? Ke ba rashin ci ba, ke ba rashin sha ba, bana sutura ba, ba rashin kulawa gurin miji ba, to meye zai dameki.?"

Ajiyar zuciya ta sauke tace "ba zaki gane bane Maman Zainab, wai baban Hafiz aure zaiyi fa. "

"Aure.?"

Maman Zainab ta tambaya cike da mamaki. 

"Eh aure Maman Zainab, shi yasa tun jiya da dare da ya sanar dani na rasa nutsuwar zuci, wallahi Maman Zainab zuciyata zafi takeyi min. "

Ajiyar zuciya Maman Zainab ta sauke tace "duk wannan ba abu bane na tashin hankali da zai saka har ki rasa nutsuwa Nafisa, dan kawai mijinki yace zaiyi aure shine duk zaki bi ki firgice haka ? To ina so ki nutsu ki san abinda kikeyi, nasan dole kiyi kishi domin kishi gaskiya ne, to amma hakan ba shine yake nuni da cewa ki shiga tashin hankali ba, shi aure mu ƙaddari ne na Allah, duk wanda ya ƙaddaro ma shi to wallahi sai yayi, ina so ki ɗauki auren mijinki a matsayin ƙaddara, ki rungumeshi da hannu bibbiyu, karki sake ki ɗaga hankalinki balle na mijinki, kiyi addu'a in alkhairi ne Allah ya tabbatar, in kuma babu alkhairi Allah ya watsa al'amarin, kishiya wai batana nufin maƙiyya bace, kishiya ƴar uwa ce, matuƙar kika riƙeta a haka to insha Allahu babu wani abu da zai sameki, ki tsarkake zuciyarki, ki riƙeta da zuciya ɗaya, karki sake shaiɗan ya shiga al'amarinki, ki danni zuciyarki kiyi ta addu'a, sannan ki riƙe sirrinki sai kiga komai ya zo miki da sauƙi, amma matuƙar kika ce zakiyi hauka ne kiyi ta bayyanar da kishinki to wallahi dana sani ne zai biyo baya, sannan ba ko wani irin shawara ce za'a baki yanzu ki ɗauka ba, saboda a halin da ake ciki yanzu kika ce zakiyi wani abinda be dace ba to mijinki a shirye yake da ya ɗauki matakin da ya dace a kanki, dan yana ganin ko babu ke yana da wata. "

Haka dai Maman Zainab tayi ta tausar zuciyar Nafisa da kalamai masu daɗi da kwantar da hankali tare da nusar da ita nuna kishinta  babu abinda zai hana, sosai zuciyar Nafisa tayi laushi, nan take taji ta zubar da makaman yaƙinta, taji a zuciyarta zata bawa mijinta goyan baya, nan tayiwa Maman Zainab godiya tayi mata sallama ta koma gida dan ƙarashe auyukanta, tun da wannan rana Nafisa ta sauya, tayi sanyi sosai, sam bata ƙara ɗagawa Auwal hankali akan maganar aurenshi da Fateema ba, yayinda ɓangare ɗaya aka saka ranar auren wata ɗaya me zuwa, sai shirye shirye akeyi yayin da lokaci ke tafiya, saidai kash Nafisa ta ƙasa ɗaukar shawarar Maman Zainab na riƙe sirrinta, domin sam ta kasa nutsuwa har saida ta faɗawa su Aisha batun auren mijin nata, dafe ƙirji Rumaisa tayi tace "aure fa kika ce! Shine kuma kika zaune haka.?"

Aisha tace "nima ai shi na gani. "

Kallonsu Nafisa takeyi da mamaki tace "to me zanyi.?"

"Au me zakiyi kike tambaya ?, kamar ba mace ba, karki bamu kunya mana "

Cewar Rumaisa.

Aisha ta ɗaura da "faɗa mata dai Rumaisa. "

Nafisa tace "dan Allah ku faɗa min, ni kaina ya kulle na rasa me zanyi wallahi. "

Aisha ta gyara zama tace "ɗaga masa hankali zakiyi, ki hana masa kwanciyar hankali har sai yace ya fasa auren da kansa. "

Nafisa tace "kamar yaya kenan.?"

Rumaisa tace "au har ma sai mun faɗa miki, ni ai na ɗauka ke wayayyiya ce ashe har yanzu da sauranki, to bari kiji ba'ayiwa namiji da wasa, namiji barkono ne, sannan namiji ba ɗan goyo da zani bane. "

Nan fa Aisha da Rumaisa sukayi tawa Nafisa fanfo, suna mata huɗubar tsiya, tare da gaya mata yanda zata ɗaga hankalin mijinta, har saida suka tabbatar karatun da suka biya mata ya shiga ƙwaƙwalwarta sannan suka ƙyaleta, shashashar ko tuni ta hau kan turba saboda tsaban rashin tunani, yo shashasha mana, danni wallahi shashasha mara tunani na ɗauki duk wata mace da zata zauna tana bin huɗubar ƙawayenta, ke kenan baki da wani tunani ko ra'ayi naki ne sai na wasu ?, Allah ya kyauta.

*Bayan sati biyu*

Aiko Nafisa ta hau kan turban ƙawaye da tunanin shine mafita a gareta, domin a cikin kwanakin nan gaba ɗaya ta ɗagawa Auwal hankali, masifar yau daban ta gobe daban, har takai da cakumar wuyar Auwal, abin yayi matuƙar bawa Auwal mamaki, amma kasantuwarsa me haƙuri da kawaici sai yayi mata uzuri ya ƙyaleta tayi ta haukarta, ɓangare ɗaya kuma yana ci gaba da shirye shiryen aurensa me zuwa nan da sati biyu, lokacin ne kuma ya gano Nafisa na ɗauke da ciki, amma koda yayi mata batun cikin sai ta hau sama ta dire tace ita bata da komai, nan ya fita al'amarinta ya ƙyaleta a zuwan bata dashi ɗin, Nafisa dai ɓangaren ƙawayenta sai ƙara turata sukeyi tana hauka, yayin da a gefe ɗaya Maman Zainab kuma take nusar da ita rashin dacewar abinda takeyi, haka dai kwanaki sukayi ta kwararawa har ya rage saura kwana biyu ɗaurin aure, zuwa lokacin Nafisa har ta sare da abubuwan da takeyiwa Auwal domin kuwa taga babu wani ci gaba sai ma koma baya da take samu a cikin zuciyar mijin nata, domin dai maganar aure sai ƙara ƙarfi yakeyi shi kuma ya fita batunta, yau dai bayan ta sallami yara sun wuce makaranta gidan Maman Zainab ta shiga domin ta bata aron Zainab wacce ta gama secondry ɗinta tana zaune gida ta tayata gyaran gida...

_Am so sorry fans👏_

Muje zuwa😘

*Heenat ce💋*

06/12/2019 à 14:42 - Mamar Deejah: 🎾🎾🎾🎾🎾🎾🎾🎾🎾🎾🎾

    *KAWAYE NA NE SUKA JA MIN*

🎾🎾🎾🎾🎾🎾🎾🎾🎾🎾🎾

               *WRITTEN*

                        BY

       *RAHEENAT M ABBAKAR*

                    _(Heenat)_

  ( _Gajeren labari, sannan ya faru da gaske_)

Whattpad 

@rahinamustapha

MARUBUCIYAR 

*1 KOMAI YAYI FARKO....*

*2 HALIN RAYUWA*

*3 RAYUWAR SAUDAT*

*4 RAYUWAR HANEEFA*

*5 MAHAK'URCI....*

*6 RUK'AYYATU*

*7 RAINA FANSA NE GARETA*

*8 NI DA YAYAH AL'AMEEN*

*9 MASOYIN GASKIYA*

*10 ƘANGIN RAYUWA*

SADAUKARWA GA ƳAN ƘUNGIYATA🇸🇦

*🇸🇦ZAMAN AMANA WRITER'S*

*(Z.A W)*

```(Gidan zaman lafiya da amana insha Allah)🤜🤛```

Page 25 to 30

Ba tare da damuwar komai ba Maman Zainab ta haɗata da Zainab suka tafi dan tayata aiyukan, koda suka je gida Nafisa da gyaran ɗakinta ta fara tare da shimfiɗa sabuwar ledar ɗaki Zainab na tayata, bayan sun kammala da ɗakin suka dawo kan wankin tabarmi da kwanuka da Nafisa da fito dasu dan wankewa, haka suka zage suka wanke komai tas, suna gab da kammalawa ne Aisha da Rumaisa suka shigo gidan, ɗaki suka shiga yayin da Nafisa tabar Zainab ta ƙarasa abinda ya rage.

Zainab na daga waje tana aikinta tana jiyo ihu da shewarsu a cikin ɗaki, muryar Aisha taji tana faɗin "to sai me ta shigo mana ɗin, in da dama ta dama in babu dama tajita a waje, dan kishi damu babu daɗi. "

Wani shewan suka sake ɗiba, da ire-iren haka hirar tasu ta dinga tafiya, Zainab na gaba abinda ya kawota tayiwa Nafisa sallama ta wuce gida a ranta tana jinjina irin halayyarsu Nafisa, washe gari maƙota ne suka shiga tayata aiyuka kamar yanda muka sani anayi, sosai Nafisa ta danne kishinta take harkokinta kamar babu wani abu, inma dai akwai to tayi ƙoƙari a wannan gaɓa ta danni kishinta, bayan la'asar ƴan jeran amarya suka zo, sun samu tarba babu laifi gurin Nafisa da ƙawayenta, haka suka gama gyara ɗakin amarya tsab suka watse, safiyar Asabar aka ɗaura aure, nan aka cika wa Nafisa gida, ƴan uwanta sosai suka zo mata, ga wasu daga dangin Auwal da suka zo mata nan, haka dai akayi ta gudanar da shagalin bikin ba tare da wani tashin hankali ba, sai dare aka kawo amarya, nan gida ya cika da buɗa, Nafisa da ƙawayenta ɗaki suka shige abinsu har ƴan kawo amarya suka gama bidirinsu suka ƙare, sai misalin goma da ƴan wasu mintuna su Aisha sukayiwa Nafisa sallama suka koma gidajensu, nan suka barta da sauran ƴan uwanta, ita ko amarya na ɗakinta tare da ƙawayenta kasantuwar wani yanki na Zaria ana kwana wa amarya.

Washe gari da safe Nafisa ce ta haɗa komai na ƙari tare da taimakon ƴan uwanta aka kai ɗakin  amarya, hakama da rana ta girka ta basu, yamma nayi kowa ya kama kansa ya rage daga amarya sai ƙawayenta guda biyu, suma ana magriba sukayi mata sallama suka tafi, gida ya rage daga Nafisa da yaranta sai amarya Fateema, bayan sallar isha'i Nafisa ta saka Hafiz yaje ya kira Fateema domin suci abinci, ba tare da musu ba Fateema ta sako hijjabinta zuwa ɗakin Nafisa, nan suka zauna suka ci abincin suna ɗan taɓa hira jifa jifa, suna kammalawa Fateema ta miƙe ta koma ɗaki.

Misalin 9:00pm Auwal ya shigo gidansa riƙe da ledoji a hannu, ɗakin Nafisa ya fara shiga da sallamarsa, amsa masa tayi cikin sakin fuska tare da yi masa sannu da zuwa, guri ya nema ya zauna yana amsawa tare da faɗin "ya gajiyar hidima.?"

Ba yabo ba fallasa tace "Alhamdulillahi. "

Auwal yace "to haka akeso, yaran sunyi bacci kenan.?"

"Eh sunyi bacci tun ɗazu."

Auwal yace "yayi kyau, ga wannan tou babu yawa. "

Ya miƙa mata leda ɗaya daga cikin ledoji biyu da ya shigo dasu, miƙa hannu tayi ta amsa tana godiya.

Miƙewa yayi yace bari ya shiga gurin amarya, itama miƙewa tayi cikin sigar zolaya tace "ai ka tsaya nayi maka rakiya ko, ko kuma ba'ason rakiyar nawa ne. ?"

Juyowa yayi yana murmushi yace "ban isa ba, ɗauka dai nayi ko ba za kije bane shi yasa ban nemi takuraki ba. "

Itama murmushin tayi tace "babu wani takura ciki, muje na rakaka. "

Gaba yayi ta bisa a baya har zuwa ɗakin Fateeman, da sallama suka shiga dukkansu, Fateema dake zaune bakin gado sanye cikin hijjabinta ta amsa musu tare da ƙara gaisar da Nafisa, guri suka samu suka zauna, raha sukayi a tsakaninsu kafin Nafisa tayi musu saida safe ta miƙe, har ƙofar ɗakinta suka rakota sannan suka koma.

*A gurguje* 

Cikin wannan dare dai Fateema da Auwal suka marji amarcinsu, yayin da Nafisa bacci sai ɓarawo ya ɗauketa, hakan kuma be hanata tashi da wuri washe gari ba ta shiga kitchen da haɗa musu abin karin kumallo, tana kammalawa ta mayar da ruwan wankan su Hafiz kasancewar ranar Monday, kafin ƙarfe bakwai ta kammala da komai.

Tare sukayi karin kumallo gaba ɗayansu kafin Auwal ya miƙe dan kai yara makaranta, nan yabarsu tare suna hira.

_Kuyi haƙuri na rashin jina kwana biyu da ba kuyi ba, hakaɗin ya faru ne sakamakon rashin son typing da na tsinci kaina a ciki, shi yasa ma nace zan ajiye rubutu gaba ɗaya lokacin da muka gama ƙangin rayuwa, to amma saboda ku fans naji ba zan iya ba, amma a yanzu ina gaf da ajiye rubutu, dan wallahi daƙyar nake typing, rubutu ya fita raina kwata kwata, need yours priyers please👏👏_

Tare sukayi wanke wanken kwanukan da suka karya, hakama girkin rana Fateema bata bar Nafisa tayi ita kaɗai ba, haka suka yini cikin farin ciki kamar ba kishiyoyi ba, to dai tun daga wannan rana zamansu yake tafiya gwanin ban sha'awa, Fateema tana ƙoƙarin ganin ta bawa Nafisa girma a matsayinta na babba itama Nafisa tana ƙoƙari gurin riƙe girmanta iya gwargwado, duk wannan abin ya samo asaline sakamakon nasihohin da ƴan uwa da abokanayen arziƙi da sukayiwa Nafisa, haka ma Maman zainab ta taka tata rawar, a haka har aka samu sati huɗu wato wata guda da auren Fateema da Auwal, lokacin sosai Nafisa tayiwa kanta karatun ta nutsu tabar shige shigen gidajen su Aisha, aiko ta samu zaman lfy da amaryarta da mijinta, kowa ya shiga gidansu sai sun bashi sha'awa saboda yanayin zaman da suke, komai tare suke abinsu, da lallen auren ga goge ma a ƙafafunsu gaba ɗaya Nafisa da kanta ta saka Zainab ta kira musu wata ƙawarta da take lallen zane tazo har gida ta zana musu ta biya kuɗin, abin dai nasu sai sam barka, Auwal na matuƙar jin daɗin haɗin kan matan nasa, haka dai rayuwar tayi ta gungurawa har aka samu kimanin wata biyu da auren, lokacin ne kuma sabon sauyi ya fara shigo cikin gidan nasu kasancewar zuga da Nafisa taƙe ɗauka nasu Aisha, nan ta fara wasu abubuwan da basu dace ba sam, nan zaman lafiya ya nemo ƙauracewa a cikin gidan nasu duk da Fateema bata taɓa biye mata duk lokacin da ta nemi rigimar, ita yanzu sana'arta na saƙa dama da takeyi tun tana gida shi ta saka a gaba, sai ta yini ma bata leƙo waje ba inba da dalili ba tana kan keken saƙarta, zamansu dai sai ya koma babu yabo babu fallasa, Auwal dai be gaza ba gurin ganin ya daidaita dukkan wani al'amarin gidansa amma abin yana son yafi ƙarfinsa, ana haka ne kuma su Aisha suka bata shawarar karta sake ta zauna hakanan, dan wallahi tsaf Fateema zata iya fitar da ita daga gidan, tana ganinta haka to lumbu-lumbu ce wutar ƙaiƙayi, nan tace musu to me ya kamata tayi, sai suka bata shawarar zuwa gurin malamai dan neman taimako wai kar Fateema ta rabata da gidanta, nan ta biye musu ta fara bin hanya mara ɓillewa, duk wani ƙarya da ƙararrayin da malaman ko nace bokayen suke faɗa mata sai ta hau ta zauna tayi ɗaram akai, haka dai zaman lafiya ya fara ƙaura tsakaninsu.

Ranar da Fateema ta cika wata biyu da sati biyu a cikin gidan ranar Nafisa da shirya zuwa unguwa, nan tayi mata sallama ta fita, gidansu taje ranar, bayan tasha yininta cikin gidansu ta wuce gidan wata ƙawarta tun suna ƴan mata, sosai Iliham tayi murnar ganin Nafisa a gidanta, bayan gaishe gaishe tare da murnar ganin juna suka fara hirar bayan rabuwa, nan hirar ta gangaro dasu kan kishiyoyinsu, anan ne Nafisa take cewa "wallahi ni dai ina kishi da Fateema ne kawai, amma sam bata da wani matsala, yarinyar akwai girmama na gaba, kinga yanda take bani girma kuwa?, sai na rinƙa gani wani lokacin kamar ban kyauta mata ba, kuma sai in rinƙa ganin kamar ƙarya ne malaman nan suke faɗi a kanta."

Wani kallo Iliham tayi mata tace "ke kuma girman da take baki shine yake birgeki ko? To ki zauna kallon ruwa kwaɗo yayi miki ƙafafu, sufa irin waɗannan yaran munafukai ne wallahi, da farko zasu shigo a suffan muminai amma daga baya wallahi sunfi shaiɗan iya haɗa makirci ina gaya miki, kina zaune hamgame da baki sai su rabaki da mijinki da ƴaƴanki su barki da cizon yatsa, wallahi da shirinsu suke shigowa ba da komai ba, ina faɗa miki karki sake kiyi sanya a al'amarim kishiya. "

Ajiyar zuciya Nafisa ta sauke tace "haka kullum su Aisha suke faɗa min, amma ni na ma rasa ya ma zan ɓullowa al'amarin. "

Gyara zama Iliham tayi tace "ke ko kike da yanda zaki ɓullo mata, kina zaune cikin ruwan sanyi zaki rabata da mijinki ki zauna ke da ƴaƴanki. "

"Ta yaya kenan?"

Nafisa ta tambaya.

Murmushi Iliham tayi tace "kawo kunninki kiji. "

Aiko Nafisa ta miƙa mata kunninta dan jin ne zata faɗa mata, shewa suka ɗauka bayan ta gama raɗa mata, Nafisa tace "shegiya ƙawata kin kawo shawara fa, zan san yanda zanyi kuwa ina komawa, dan wallahi kishin Fateema nakeji kamar na shaƙeta kowa ya huta. "

Dariya Iliham tayi tace "an gaya miki kishi wasa ce, in ka tsaya sanya sai ayi babu kai. "

Nan dai suka ci gaba da hirarsu duk akan kishi, Iliham na ƙara zuga Nafisa akan karta ragawa Fateema, dan in tayi wasa sai tazo ta rabata da mijinta da ƴaƴanta, haka dai sukayi sallama Nafisa ta kamo hanyar dawowa gida, koda ta shigo unguwar bata shiga gida ba saida ta biya gidan Rumaisa, nan ta tarar da Aisha a gidan, nan suka zauna suka buɗe sabon shafin hira, Nafisa bata bar gidan ba saida suka ƙara zugata tas akan zama da Fateema, nan ko ita kuma ta hau ta zauna daram.

Tayi sallama a tsakar gidan nasu da babu kowa, Fateema dake ɗaki tana kan kekan saƙarta ne ta amsa mata tare da ɗago labulan ɗakin tana faɗin "sannu da zuwa Aunty, har kin dawo.?"

Ko kallonta Nafisa ba tayi ba balle ta amsa mata ta saka kanta cikin ɗakinta, taɓe baki Fateema tayi a hankali tace "Allah ya kyauta. "

Sakin labulan tayi ta ci gaba da saƙarta abinta.

Tana cikin saƙar taji an banƙaɗo mata labule, ɗagowa tayi da sauri dan ganin waye da wannan aikin, Nafisa ta gani tsaye bakin ƙofarta tana cika tana batsewa, cike da mamaki Fateema tace "lafiya Mamansu Hafiza na ganki haka.?"

"Lafiyar ce ta kawo haka dan ubanki. "

Waro ido Fateema tayi jin zagin da Nafisa ta aiko mata dashi tace "meye kuma na zagi Mamansu Hafiz daga tambaya.?"

"Na zagar, nace na zaga, ke har kina da abinda zan zaga ne, manufaka kawai me baƙin hali, to na gano manufarki a kaina, wato ke bakya da buri da ya wuce kiga nabar gidannan ko, to wallahi ƙarya kike, nida Auwal mutu ka raba ki sani, ni ai dama tunda naji tsohonki yace ya bashi aurenki nasan da manufarku a kaina, to ta Allah ba taku ba wallahi. "

Kallonta Fateema kawai takeyi da mamaki, riƙe haɓa tayi tace "ikon Allah sai kallo. "

Aiko nan Nafisa ta ƙara harzuƙa tace "ikon Allah sai ubanki dai, shegiya ƴar is........" abin yafi ƙarfin faɗin Raheenat, haka dai tayi ta aikawa Fateema da gunduma gunduman ashariya, juyawa Fateema tayi ta ci gaba da saƙarta tabaiwa banza ajiyarta, amma jin abin bana ƙare bane gashi sai zagar mata iyayanta wanda basu ji ba basu gani ba yasa ta juyo tace "ya isheki hakanan Mamansu Hafiz, haka kawai banyi miki komai ba dan baƙin kishi kizo kina zagina da iyaye na, ina laifin zagin ya tsaya a kaina ma, tunda nine na aurar miki miji, su iyayena meye laifinsu a ciki, gaskiya ki bari tun kafin abi yazo ya kwaɓe mana. "

Nafisa ce ta ƙarasa shigowa ɗakin gaba ɗaya ta cakumo wuyar Fateema tace "in naƙi bari fa, nace in naƙi fa, dukana zakiyi.?" 

Murmushi Fateema tayi tace "sakeni ni bana son rigima. "

"Ba zan sakeki ba. "

Faɗin Nafisa tana jijjiga Fateema, ran Fateema fa ya fara ɓaci, dan haka ba tayi wata wata ba ta saka ƙarfinta ta hankaɗa Nafisa, nan tayi taga taga zata faɗi saidai bata kai ƙasan ba, aiko tana juyowa ta fara kaiwa Fateema duka, nanfa dambe ya kaure tsakaninsu, duka Nafisa take kaiwa Fateema ba ƙaƙƙautawa yayin da Fateema take ƙoƙarin ramawa tare da kare kanta, Nafisa tafi ƙarfin Fateema sosai, kasancewarta me ƙiba, dan Nafisa nada jiki ga tsayi, nan suka dinga kokuwa da juna, Fateema  ba tayi aune ba Nafisa ta turata cikin show glass ɗin ɗakinta, aiko nan take wasu daga cikin tagarayen ciki suka zubo suka farfashe, Nafisa bata barta haka ba ta ci gaba da dukanta tana jefata cikin kwalaben da suka fashe, wurgin da Nafisa tayi da ita ne yasa taje ta faɗa kan wani kwalba ya yanketa a gefen jikinta, take jini ya ɓalle, haka duk tabi ta fashewa baiwar Allah dankin da akayi mata na kayan ƙaras, wani abin harda gayya takeyi da salon mugunta, _(ni nace dan bata dashi ne shi yasa)._

_Ni dai a lokacin da abin ya faru na dawo ana bani labari na shiga na gani cewa nayi yau anyi ɗakin amarya kashi na biyu a unguwarmu, domin wallahi a lokacin kaga faɗar kamar a wani film, gashi ba a daɗe dayin film ɗin ɗakin amarya ba._

Suna cikin wannan faɗar su Hafiz suka dawo daga islamiyya, zuwa lokacin Fateema duk ta galabaita, ganin abinda ke faru ne yasa Hafiza juyawa a guje zuwa gidansu Maman Zainab, ba a jima ba sai ga Maman Zainab da uwar mijinta da suke kira gwaggo, (oh na mance ban ce muku Maman Zainab da uwar mijinsu suke zaune a gidansu ba, kuma sosai Auwal ke ganin girman tsohuwar ), gwaggo da Maman Zainab ne suka shiga tsakanin wannan faɗa tare da rufe Nafisa da faɗa ganin halin da ƴar mutane take ciki, ta inda gwaggo take shiga bata nan take fita ba haka tayiwa Nafisa tas, amma saboda bata da kunya sai ta fara naɗe tabarman kunyarta da hauka, basu saurareta ba  aka ɗauki wayar Fateema aka kira Auwal, cike da tashin hankali ya rufo shagonsa ya tawo gida, yana zuwa ganin abinda ya faru ranshi yayi mugun ɓaci, kallon Nafisa yakeyi cike da tsana wacce bakinta yaƙi mutuwa, cikin matuƙar ɓacin rai yace "kin kyauta da abinda kikayi Nafisa."

Yana gama faɗin

 haka ya riƙe Fateema tare da taimakon gwaggo suka fito zuwa asibiti.

Koda suka je asibiti saida akayiwa Fateema ɗinki a gefen cikinta da ta yanke, sannan akayi mata dresing ɗin guraren da taji raunuka, bayan wasu gwaje gwaje ne aka gano Fateema na ɗauke da ciki ɗan wata biyu a jikinta, amma Allah ya taimaka babu abinda ya samu cikin duk ko da irin naushin da yasha gurin Nafisa, nan akayi mata wasu allurai tare da rubuta masu magunguna suka dawo gida, saidai har lokacin cikinta nayi mata ciwo na naushin da yasha, tun a hanya Gwaggo take ta bawa Auwal haƙuri, tare dayi masa nasiha, tace ya ƙyale Nafisa da halinta yayi haƙuri, shidai da tou  yake amsa mata har suka ƙaraso, Gwaggo bata shiga gidan ba ta wuce nasu gidan tana ƙarayi musu jaje, suna shiga basu tarar da kowa a tsakar gidan ba, ɗakinta ya kaita ya kwantar akan gado sannan yazo ya fara tattare kwalaben da aka farfasa, saida ya kintsa komai tsaf sannan yazo ya haɗa mata tea kakkaura ya tasheta ya bata tasha tare da magungunanta, take bacci ya ɗauketa, miƙewa yayi ya shiga ɗakin Nafisa wacce zuwa yanzu kuma jikinta yayi sanyi, tana ganinsa tasha jinin jikinta, kallonta yayi fuska bako annuri ya miƙa mata wani takarda, hannunta na ƙyarma ta amsa tana kallonsa cewa yayi "takardan sakine, kije na sakeki saki ɗaya, Nafisa na gaji da halayyarki, anzo gaɓan da bazan iya zama dake ba, haƙurina ya ƙare akanki, dan na lura kin zama ƴar ta'adda, watarana ma kasheta zakiyi in kika ƙara samun dama irin haka, tunda babu tausayi kika kama mace me yaron ciki da duka harda yi mata lahani a inda zata iya rasa rayuwarta kuma ke ko ajikinki, kije Allah ya haɗa kowa da rabonsa, kuma in kika tashi tafiya karki sake ki tafin min da yaro ko ɗaya. "

Yana gama faɗin haka ya juya ya fice, yayin da Nafisa ta saki wani irin kuka, sam bata zaci haka daga Auwal ba, bata ɗauka Auwal zai iya sakinta ba, sai yanzu take nadaman haukar da tayi, kukanta taci me isarta kasancewar su Hafiza sunbi Maman Zainab gidansu tun lokacin da aka tafi da Fateema asibiti, miƙewa tayi ta janyo akwatinanta ta fara haɗa kayanta, dan tasan halin Auwal sarai ba zai barta ta kwana mishi a gida ba, kayanta kaf ta kwashe ta zuba a akwati, hijjabi ta saka ta fito zuwa gidan Maman Zainab, ɗakin Maman Zainab ta shiga nan ta iske su Hafiz zaune, kallonta Maman Zainab tayi tace "yanzu Nafisa abinda kikayi kinga ya dace ko.?"

Hawayen da suka tawo mata tayi saurin mayarwa tace "Maman Zainab aikin gama ya riga ya gama, Auwal ya sakeni, sai yanzu nake gane nayi kuskure biyewa son zuciyata, dabanyi abinda nayi ba da na tsira da aurena, Maman Zainab da nabi shawarwarinki da duk abinda ya faru be faru ba, nagode nagode sosai. Kin nuna min ƙauna ta haƙiƙa, ga amanar yarana nan dan Allah, ku kula min dasu, a rinƙa saka ido akansu dan Allah, Allah ya haɗa fuskokinmu da alkhairi kuma. "

Ƙwalla ne ya cikowa Maman Zainab a ido saboda tausayin Nafisa, tasan ita ta janyowa kanta amma kuma ta bata tausayi, mutuwar aure bashi da daɗi ko kaɗan, gashi Nafisa macece me kirki da son mutane. Sam abin hannunta be rufe mata ido ba, matsalarta ɗaya halayyar da ta ara ta yafa wa kanta wanda ya zamo sila na mutuwar aurenta, ajiyar zuciya maman Zainab ta sauke tace "insha Allahu zamu kula dasu daidai gwargwado, saidai ban amshi amanar da kika bani ba dan amana abu ne me matuƙar wahalar gaske, gashi ba gida ɗaya muke dasu ba, kuma insha Allahu komai zai daidaita ki dawo ki riƙe ƴaƴanki, dan tarbiyar yara sai uwarsu. "

Murmushi Nafisa tayi tace "bar faɗin haka Mman Zainab, da matuƙar wahala dawowata gidan Auwal, ni bari na wuce, sai na tazo ɗiban kayana kuma."

Maman Zainab tace "to Allah ya sadamu da alkhairinsa. "

"Ameen" cewar Nafisa tana miƙewa, suma su Hafiz miƙewa sukayi sukabi bayan uwarsu jikinsu a sanyaye, dan duk da ƙarancin shakarunsu sun san saki, akwatinanta ta ɗebo tare dasu Hafiz sukaje titi ta samu mashin ta hau, nan tace musu su kula da kansu zata dawo, haka sunaji suna gani ta tafi tabarsu, juyowa sukayi zuwa gida suna kuka saboda yanda Saliha take kukan ita saita bi Mamanta, koda suka shigo gidan Auwal ne yayi ta rarrashinsu har sukayi shiru.

Sai can bayan sallar isha'i Fateema ta farka daga nannauyar baccin daya ɗauketa, miƙewa tayi a hankali tare da taimakon Auwal taje tayi brush tare da ɗauro alola, sallolin da yake kanta ta bada, komai tana yinsa ne cikin taka tsantsan, sai bayan ta kammala ne ta lura da ƙanwarta Hajiya wanda Auwal yaje ya ɗaukota, da mamaki tace "hajiya yaushe kika zo ne.?"

Murmushi tayi tace "tun nazu nazo kina ta bacci, yayah Auwal ne yaje ya ɗaukoni, ya jikin naki ? Mama tace nayi miki sannu da jiki kafin tazo ta duba ki, haka ma su yayah Usman. "

Murmushi tayi tace "ina amsawa, dama sun hutar da kansu base sunzo ba, ba wani ciwo bane. "

Miƙewa Hajiya tayi ta kawo mata abincin da ta dafe, nan ta ɗanci kaɗan tasha ruwa tare da magungunanta tace zata kwanta dan bacci takeji, da yake cikin magungunan da me saka bacci.

Sai washe gari take sanin sakin da Auwal yayiwa Nafisa, ta nuna rashin jin daɗinta, kuma ta roƙeshi yaje ya dawo da ita kodan albarkacin ƴaƴanta, nan ya nuna mata ɓacin ransa tare da nuna baya son maganar, akan dole tayi shiru ta ƙyalesa, nan ƴan uwan sukayi ta zuwa dubata tare da mata jaje, kwana biyu da faruwar abin aka zo aka kwashe kayan Nafisa, dan Auwal yace shidai ya gama xama da ita, saida da Fateema ta ɗauki sati biyu sannan suka koma asibiti aka ƙara duba ɗinkin da akayi mata, zuwa lokacin tuni su Hafiza sun zama ƴaƴanta, komai na kulawa ita takeyi musu daidai gwargwado,bata taɓa duba abinda mahaifiyarsu tayi mata, ɗakin mahaifiyarsu suke kwana ita da ƙanwarta Hajiya da bata koma ba.

A gurguje fans

*Bayan wata biyar* ɗan uwan Nafisa ne yazo ya samu Auwal a shagonsa yake faɗa masa Nafisa ta haihu jiya da dare, ƙiri-ƙiri Auwal ya shafawa idanunsa toka yace besan da batun cikin ba, shi ba nashi bane, nan hankalin ƴan uwanta ya tashi aka dinga kai ruwa rana, abu kamar wasa har takai ga zuwa kotu, daƙyar da saɗin goshi Auwal ya yarda ya amsa cewa ɗansa ne, bayan yace bana sa bane saboda a lokacin da yake tambayarta batun cikin cewa tayi babu, yayi yayi tace ita bata da ciki, dan haka shi besan ta inda ciki ya ɓullo ba, nan alƙali ya ba Nafisa laifi na ɓoye masa da tayi a matsayinsa na uban cikin, sannan yayi musu nasiha gaba ɗayansu, nan dai kotu ta sallamesu, haka Auwal ya siya komai da yasan zata buƙata a jego ya aika mata dashi, sannan yayiwa ɗansa huɗuba da Umar, nan dai komai ya wuce Nafisa ta ci gaba da rainon ɗanta, haka rayuwa ta ci gaba da tafiya lokaci yayi taja har itama cikin Fateema ya isa haihu, sam naƙudar be bata wuya ba, dan da dare naƙuda ya sameta, nan ta tashi Auwal, a ruɗe ya fito zuwa gidansu Maman Zainab dan kiran Gwaggo, kafin tazo har Fateema ta sulluɓo yaronta tubarkalla, sai yaro suka zo suka ɗauka, Gwaggo ne tayi mata komai da daren nan, kafin safiya sunyi tsaf abinsu, nan ƴan uwan da abokanayen arziƙi sukayi ta zuwa, ranar suna yaro yaci suna Usman, nan ta ci gaba da rainon ɗanta cikin kulawa, bata je gida ba sai mahaifiyarta da tazo ta zauna dasu, haka har suka yada wanka.

Lokaci na ta tafiya yayin da abubuwa suke ta faru, Fateema dai na rainon ɗanta yayin da yayyinsa suke tayata rainonsa, sosai suke zaune lafiya dasu Hafiza babu wani damuwa, dan tana kulawa dasu ba tare da cutarwa ba, suma suna bata girma daidai gwargwado, suna zuwa gaishe da mamansu lokaci zuwa lokaci, duk lokacin da suke je sai ta dinga musu tambayoyin me akeyi musu, me Auntynsu tayi muku, kuma me sukaji tana cewa? Amsarsu gareta ko yaushe shine babu, kuma da zaran sun dawo sai sun faɗiwa Fateema duk abinda tace, danma tana kwaɓarsu wasu lokutan,, Nafisa na cire Umar a nono Auwal yaje ya amsoshi ya haɗawa Fateema, ba tare da nuna damuwa ba ta amsa ta haɗa da ƴan uwansa, nadama dai Nafisa ta gama yinsa, dan kullum sai tayi danasani kwando kwando, maganarta kenan *Ƙawaye ne suka ja mata* da tayi haƙuri bata biye musu ba da yanzu tana tare da ƴaƴanta, kuka kuwa tayi har ta gaji, sam zaman zawarcin baya yi mata daɗi, haka shekaru ta ɗinga kwararawa ba tare da ta sake wani auren ba, shi kuma Auwal tayi bikon har ta gaji yace ba zai dawo da ita ba, saida aka kwashi shekaru huɗu sannan ta samu wani dattijo ta aura me mata biyu da ƴaƴa goma, nan taje ta fara bautan ƴaƴan wasu, ɓangaren Aisha da Rumaisa kuwa tun da suka ga an saki Nafisa suka shiga makarantar ta nutsu, dan a lokacin ne mazajensu suka gano da saka hannunsu sannan ga yawon da sukeyi tsakanin gidaje, nan suka taka musu birki tare da barazanar suma sukayi wasa zasu bi Nafisar, befi shekara ba mijin Aisha shima yayi auren, amma abinda zai baka mamaki shine luƙus Aisha ta zauna da kishiyarta babu wani tashin tashina.

_Hattara garemu mata, wallahi mu daina biyewa shawarwarin ƙawaye, a banza a wofi zasu kaiki su baro, suyi ta zugaki akan kishiyarki suna haddasa fitina a tsakaninku, amma su da za ayi musu wallahi shiru zaku jisu da nasu, kece dai da suka mayar shashasha mara tunani zasu hana miki zaman lfy a naki gidan, ga misali nan na Aisha da Nafisa, ita da akayi mata ko uhum ba kaji tsakaninta da kishiyarta ba, amma ta gama zuga wata har yakai ga sanadin mutuwar aurenta, wallahi labarin nan dana ke rubuta muku da gaske ne ya faru, bawai ƙirƙira na bane._

Rumaisa dai mijin nata beyi auren ba, faruwar sakin Nafisa da shekara biyu ma suka bar unguwar maɗacin gaba ɗaya, yanzu haka bani da labarinta, ita ko Aisha tananan da kishiyarta harda albarkar ƴaƴa.

*Bayan shekara bakwai* yaran Fateema sunyi girma abinsu yanzu haka tana ɗauke da wani cikin, yayin da Hafiza da Hafiz suka zama manya manya, dan yanzu haka maganar auren Hafiza akeyi, shiko Hafiz ya zama saurayi abinsa, Saliha ƙanwarsu ma an girma, yayin da Nafisa take can gidan mijinta da yara biyu, tayi laƙwas cikin kishiyoyi, zaman nasu dai kadaram kadaham, har yau bata bar nadaman abinda tayi ba, tare da nadamar biyewa son zuciya da huɗubar ƙawaye, gashi ƙiri-ƙiri ta nesanta kanta da ƴaƴanta wanda tafi so fiye da komai, tanaji tana gani sai ta ɗauki lokaci bata sakasu a idanunta ba, sannan wacce ta nufa da sharrin ita ce take riƙe mata dasu, kullum sai ta faɗi cewa "babu amfanin ƙawaye a rayuwa, dan kaɗanne daga cikinsu nagari. "

_To ni dai Nafisa nace nawa ƙawayen nagari ne, domin nayi dace da samunsu😘😁👌, Allah ya haɗamu da ƙawaye nagari waɗanda zasu ɗaura mu bisa turba me kyau, ka nesanta mu da mugayen ƙawaye wanda basan son ganin ci gabanmu ameen ya Allah🤲_

 Alhmdllh

_Duka duka anan ne na kawo ƙarshen wannan gajeran labarin nawa, fatan makaranta sun ɗauki darasi cikin labarin_

~Mu sani ƙawaye suna taka babban rawa a cikin rayuwarmu, dan haka musan da irin mutanen da zamuyi mu'amula, musan dawa zamuyi abokantaka, dan duk wanda yayi dace da aboki ko ƙawa ta gari ya gama dace wallahi~

*Na rubuta wannan labari ne badan komai ba sai dan ƙara nusar da mata ƴan uwana, sannan masu hali irin na Nafisa su gyara, su sani irin wannan halayya babu inda zai kaika wallahi sai ga tarin nadama da danasani, dan zaki iya rasa aurenki kamar yanda Nafisa ta rasa nata, ko kuma ki zama abar tsana da hantara a gurin mijinki. Duk wani ƙima da mutunci da kike dashi a idanunsa zai watse, matsayinki yayi ƙasa, soyayyarki tayi low, to dan Allah meye ribar da kika samu ? Babu, ba kowa ne me sonki ba, haka ba kowa ne ke son ci gabanki ba, wata kuna tare ne amma tana baƙin ciki dake, tana jin haushin yanda mijinki yake miki hidima, tana kishi dake, wata gani zatayi mijinki befi nata hali ba amma abinda naki yakeyi maki nata baya yi mata, nan fa zata fara bin duk wani hanya zataga kin zama a bayanta, kota rabaki da gidan mijin naki. Daga nan zata fara zugaki, in ba kifi ƙarfin zuciyarki ba kika biye mata sai kizo kina danasani, to dan haka mu kiyaye, musan irin shawarwarin da zamu rinƙa ɗauka, wata kuma halayyarta ce kawai babu ruwan ƙawaye, Allah dai yasa mu gane kuma mu gyara.*

_Sannan abu na gaba, in kika bar gidan mijinki, zaki bar ƴaƴanki kamar yanda ya faru da Nafisa, to ba lale ne kamar yanda ita Nafisa tayi sa'a Fateema ta riƙe mata ƴaƴanta ke kiyi ba, wallahi wata da zaran kin bar gidan to ƴaƴanki sunansu sorry, dan daga lokacin zasu fara fuskantar waƙi'a, abu iri iri zata riƙa musu, ba zata damu da tarbiyarsu ba, in sunyi mekyau da mara kyau daidai ne,daga nan tarbiyar da kika daɗe  kina ɗaura ƴaƴanki akai zai watse, wata ma zata saka miki ƴaƴan su zama ɓarayi, ko kiga yaro yazo ya kangare ya gagari kowa, to me akayi kenan ? Da kanki kika gurɓata rayuwar ƴaƴanki, mu sani wallahi tarbiyar yaro sai uwarsa, bance wani be iya tarbiyantar da ƴaƴan wani ba, amma yana wuya yanda zaki bawa ɗanki da kanki wata ta bashi, kece kika san zafin ƴaƴanki, ki kaka sha wahala dasu, dan haka ke zaki fi kowa sanin ciwonsu, to ko yaranmu muka duba yaci ace munyiwa kanmu karatun ta nustu mun rungumi aurenmu da hannu bibiyu, mu sani kishiya ba maƙiyya bace, kishiya ƴar uwa ce, itama mutum ce tamkar ke, to meye abin tsoro gareta ? Ni a ganina ko da da mugun nufi ta shigo miki kika riƙe Allah kin gama komai, ko tana kwana tsafi ne wallahi alqur'ani ya isheki rayuwa, in kika riƙeshi to kin riƙe igiya me ƙarfi, koda zata cutar dake to wallahi sai yazo miki da sauƙi, kuma kikayi haƙuri sai komai yazo ya wuce, auren nan fa Allah ne ya umurcesu da su yishi, to mu su waye da zamu haramta musu ? Namu kawai addu'a, da zaran mijinki yazo miki da batun ƙarin aure to kiyi tawakkali kiyi haƙuri kiyi addu'a sai kiga komai yazo miki da sauƙi,, nidai ɓangarena saboda gudun samun matsala dan nasan shaiɗan yana nan yana yawo a tsakaninmu kullum nayi sallah roƙo nakeyi Allah ya ragemin zafin kishi, ya saka min salama cikin zuciyata a duk lokacin da mijina yazo min da batun ƙarin aure, ya kuma kawo min ƴar uwar zama na gari, ya rufe idanuna daga ganin aibun abun, ya doɗe  kunnuwana daga jin shawarwarin banza, ta hakanne kawai nasan zan tsira daga tarkon shaiɗan da shaiɗanun mutane, dan haka mata dan Allah mu gyara mu sani zafin kishi babu inda zai kai mu._

Tammat bi hamdillah

_Na barku lafiya sai Allah me komai me kowa ya sake sadamu cikin wani novel ɗina a gaba inda rabon zan sake rubutu, dan ina ji kamar nayi bankwan kenan_

*_Ƙanina wanda yake bimin zaiyi aure on 21 december ɗinnan, dan Allah kuyi musu fatan alkhairi da fatan zaman lafiya, sannan ina gyayyatar dukkanin ƴan Zaria kai har ma da wanda basa cikinta in suna da hali na zuwa da su zo min biki, zanyi farin ciki da hakan, fatan alkahairi gareku masoya_*

Bissalam👋

*Heenat ce💋*

